ГушыIэр Тхьэм и щIасэщ
Iуэхур щекIуэкIыр уэрамдэкI кIыфIырщ.
- Тутын умыIыгъыу пIэрэ? - йоупщI лIым щыхьэу ар ихъунщIэну мурад зыщIа бзаджащIэр.
- Хьэуэ, щIалэ! Вэсэмахуэ апхуэдэ упщIэ зэпта боксерыр сыкъыумыцIыхужауэ ара?! Абы щыгъуи бжесIатэкъэ тутын сызэремыфэр.
- Тхьэм щхьэкIэ къысхуэгъэгъу. Си накIэ щIэбудар бэгауэ си нэхэр къыщIэплъыркъыми, зэуэ укъысхуэцIыхужакъым, - жеIэ мыдрейм, шынауэ кIэкуакуэу.
* * *
Анэр и къуэм йошхыдэ:
- Уи дневникым «тIу» фIэкIа иткъым нобэ гуэрым. Сыт иджы къэбгупсысынур, сыт щхьэусыгъуэу пщIынур?
- ЗэкIэ зыми схутеубыдэркъым: е сыкъэзылъхуахэм къысхамылъхьэфа гуэрщ е ди унагъуэм илъ зэфIэмыхьэныгъэхэрауэ жысIэну си мурадт.
* * *
ЗэныбжьэгъуитI зопсалъэ:
- Ахъшэ гъэпщкIупIэу сщIы псори си фызым къегъуэт. Уэри уи щхьэгъусэм къыумыгъащIэ дэдзыхыгъэхэр уиIэу къыщIэкIынщ, дауи… Чэнджэщ гуэр къызэт, - жеIэ зым.
- Сэ зэрысщIым хуэдэу щIыи зэфIэкIащ.
- Нэхъ тэмэму жыIэт. Дауэ зэрыпщIыр?
- Сэ ахъшэр дыжын хуей си лъэпэдым изолъхьэ. Мы дунейм теткъым ар абы зэрыпхуеIусэн!
* * *
Илъэс щырыщ фIэкIа мыхъу хъыджэбз цIыкIуитI зопсалъэ:
- ПщIэрэ, си анэм сабий къищэхуащи, къагъэпцIауэ къелъытэ.
- Сыт апхуэдэу ущIигугъэр?
- Махуэ къэс ар ешэчри.

* * *
- ЩIымахуэм машинэм пыIэ ящхьэрыгъыу ис цIыхухэр согъэщIагъуэ…
- ЕплъыIуэ: абыхэм я анэхэр ябгъурыс къыщIэкIынщ.
* * *
Анэр и къуэ еIуящIэм йошхыдэ:
- Апхуэдэурэ зыпщIынумэ, умыдэIуэнумэ, щIалэфI цIыкIукIэ укъэсхъуэжынущ, къыбгурыIуа?!
- Ар къомыхъулIэн Iуэхущ! - педзыж ягъэфIэща сабийм.
- Ар сыт щхьэкIэ? – къоуIэбжь анэр.
- Апхуэдэ делэ щыIэ, щIалэ зэраншу цIыкIу пIихыу жыIэдаIуэ къуитыну?!

